Αμπάς Χιλμί

Ο πρίγκιπας Αμπάς Χιλμί ( (γενν. 16 Οκτωβρίου 1941) είναι Αιγύπτιος και Οθωμανός πρίγκιπας και χρηματοπιστωτικός διευθυντής. Μέλος της δυναστείας του Μεχμέτ Αλή, είναι ο μοναδικός γιος του πρίγκιπα Μεχμέτ Αμπντέλ Μονεΐμ και της Οθωμανής συζύγου του πριγκίπισσας Φατμά Νεσλισάχ Σουλτάν, και εγγονός του χεδίβη Αμπάς Β΄ της Αιγύπτου.

 Νεανική ζωή 
Γεννημένος στο Κάιρο το 1941, ο πρίγκιπας Αμπάς Χιλμί πήρε το όνομά του από τον εκ πατρός πάππο του Αμπάς Χιλμί Β΄, τον τελευταίο χεδίβη της Αιγύπτου. Ο δικός τους κλάδος ήταν ο πρεσβύτερος της δυναστείας, που αναγόταν στον Ισμαήλ Πασά, και έτσι πρώτος στη γραμμή διαδοχής στον αιγυπτιακό θρόνο, δυνάμει των νέων κανόνων διαδοχής του 1866. Ωστόσο, αυτοί οι κανόνες ανακλήθηκαν από τους Βρετανούς, όταν ανακηρύξαν προτεκτοράτο τους την Αίγυπτο το 1914. Ο Αμπάς Β΄ ανατράπηκε, και ο γιος του Μεχμέτ Αμπντέλ Μονεΐμ έχασε τη θέση του ως κληρονομικός διάδοχος.Montgomery-Massingberd 1980, p. 35 Ο θρόνος πέρασε στους δύο θείους τού Αμπάς Β΄, στον Χουσεΐν Καμήλ και μετά στον Φουάντ Α΄. Το Βασιλικό Εντάλμα της 13ης Απριλίου 1922 απέκλεισε ειδικά τον Αμπάς Β΄ από τη διαδοχή, αν και δηλώνει ότι "η εξαίρεση αυτή δεν ισχύει για τους γιους του και τους απογόνους τους". Αυτό σήμαινε ότι ο πρίγκιπας Μεχμέτ Αμπντέλ Μονεΐμ και ο γιος του πρίγκιπας Αμπάς Χιλμί παρέμειναν επιλέξιμοι για τον θρόνο και διατηρούσαν ανώτερη θέση στη σειρά διαδοχής του βασιλείου της Αιγύπτου.

Οι παππούδες της μητέρας τού πρίγκιπα Αμπάς Χιλμί ήταν ο Μωάμεθ ΣΤ΄ ο τελευταίος Οθωμανός σουλτάνος, και ο Αμπντούλ Μετζίτ Β΄, ο τελευταίας Οθωμανός χαλίφης.Montgomery-Massingberd 1980, p. 247 Αν η Οθωμανική μοναρχία δεν είχε καταργηθεί το 1922, ο πρίγκιπας Αμπάς Χιλμί θα είχε λάβει, εκτός από τον αιγυπτιακό τίτλο τού πρίγκιπα (: أمير, Amir), τον Οθωμανικό τίτλο του σουλτανζαντέ, ο οποίος δινόταν στους γιους των αυτοκρατορικών πριγκιπισσών.

Τον Ιούλιο του 1952, οι Ελεύθεροι Αξιωματικοί ξεκίνησαν μια επανάσταση, που οδήγησε στην αναγκαστική παραίτηση του βασιλιά Φαρούκ της Αιγύπτου υπέρ τού βρέφους γιου του, βασιλιά Φουάντ Β'. Λόγω της ανηλικιότητας τού Φουάντ Β΄, ο πρίγκιπας Mεχμέτ Αμπντέλ Μονεΐμ επιλέχθηκε από τους νέους στρατιωτικούς ηγεμόνες για να υπηρετήσει ως αντιβασιλιάς, αρχικά ως επικεφαλής ενός προσωρινού σώματος αντιβασιλείας και αργότερα ως μοναδικός πρίγκιπας αντιβασιλιάς. Ωστόσο, δεν έμεινε πολύ στη θέση, καθώς η αιγυπτιακή μοναρχία καταργήθηκε επίσημα στις 18 Ιουνίου 1953. Ο πρίγκιπας Μεχμέτ Αμπντέλ Μονεΐμ και η σύζυγός του Nεσλισάχ συνελήφθησαν το 1957, και κατηγορήθηκαν για συμμετοχή σε συνωμοσία κατά του Νάσερ. Οι κλονισμένες σχέσεις τους με το νέο επαναστατικό καθεστώς, τους ανάγκασαν να αυτοεξοριστούν. Ως αποτέλεσμα, ο γιος τους πρίγκιπας Aμπάς Χιλμί πέρασε μεγάλο μέρος τής ζωής του στην Αγγλία και τη Γαλλία.

 Εταιρικές δραστηριότητες 
Εκπαιδευμένος στο σχολείο Mίλφηλντ στο Στρητ τού Σόμερσετ, ο πρίγκιπας Αμπάς Χιλμί συνέχισε τις ανώτερες σπουδές του στο Κριστ Τσερτς της Οξφόρδης. Εργάστηκε σε ένα κατάστημα εκπτώσεων, μια τράπεζα και έναν ασφαλιστικό μεσίτη, πριν ενταχθεί στην Grieveson Grant & Co. το 1968. Έμεινε με την Grieveson Grant & Co., μία από τις κορυφαίες χρηματιστηριακές εταιρείες στο Σίτι του Λονδίνου μέχρι το 1981. Το 1970 έκανε εντύπωση, όταν έγινε το πρώτο ξένο μέλος του Χρηματιστηρίου τού Λονδίνου∙ η εκλογή του έγινε δυνατή με μια αλλαγή του Κανονισμού 21, που περιόριζε προηγουμένως τη συμμετοχή μόνο σε βρετανικούς πολίτες. Μετά την αποχώρηση από την Grieveson Grant & Co., ο πρίγκιπας Aμπάς Χιλμί έγινε γενικός διευθυντής της Schroder Asseily & Co. (1981-1983), και στη συνέχεια Πρόεδρος της Hilmi and Associates (1983-1986), όπου ασχολήθηκε κυρίως με δραστηριότητες χρηματοπιστωτικής διαχείρισης και εργασίες χρηματοδότησης έργων. Μετά από τρία χρόνια στο Λονδίνο ως Αντιπρόεδρος της Kidder, Peabody & Co. (1986-1989), εντάχθηκε στο Concord Group το 1989, μόλις ένα χρόνο μετά την ίδρυσή του. Ήταν μέλος της ομάδας τριών μελών, που ξεκίνησε το γραφείο του Concord Group στο Κάιρο το 1994. Από τότε, η Αίγυπτος έχει γίνει ο κύριος τομέας εστίασης του ομίλου, με πάνω από το ήμισυ των περιουσιακών στοιχείων που διαχειρίζεται (2,8 δισεκατομμύρια δολάρια, από τα 3,4 δισεκατομμύρια δολάρια συνολικά) να επενδύονται σε αιγυπτιακούς τίτλους. Η Concord είναι σήμερα μία από τις μεγαλύτερες εταιρείες διαχείριση περιουσιακών στοιχείων στην Αίγυπτο. Ένα από τα ιδρύματα που διαχειρίζεται, η "Egypt Investment Company Ltd", έχει καταταχθεί επανειλημμένα από την International Herald Tribune ως το κορυφαίο ίδρυμα με υψηλές επιδόσεις στον κόσμο. Ο πρίγκιπας Αμπάς Χιλμί εργάζεται ακόμη για την Concord, όπου κατέχει τη θέση του ανώτερου διευθυντή.

 Πολιτιστικές δραστηριότητες 
Από την επιστροφή του στην Αίγυπτο το 1994, ο πρίγκιπας Αμπάς Χιλμί έχει αφιερώσει σημαντικό χρόνο στη διατήρηση της αρχιτεκτονικής κληρονομιάς της οικογένειάς του. Ήταν καθοριστικός στη χορήγηση των χρημάτων, που απαιτούνται για την ανακαίνιση του μαυσωλείου του προπάππου του Τεουφίκ Πασά το 2004-2008, όπου έχει κρατήσει ένα χώρο ταφής για τον εαυτό του. Το 2006, ίδρυσε την Ένωση Φίλων του Μουσείου και Παλατιού Μανιάλ, η οποία επιδιώκει να διατηρήσει το παλάτι τού μεγάλου θείου του πρίγκιπα Μεχμέτ Αλή Τεουφίκ.

 Οικογένεια 
Το 1969 ο πρίγκιπας Αμπάς Χιλμί νυμφεύτηκε τη Μεντιχά Μομτάζ (γενν. 1945). Η θρησκευτική τελετή πραγματοποιήθηκε στην Κωνσταντινούπολη την 1 Ιουνίου, και ο πολιτικός γάμος πραγματοποιήθηκε στο Ληξιαρχείο Κένσινγκτον του Λονδίνου στις 20 Ιουνίου. Η Μεντιχά είναι εκ μητρός εγγονή του Αχμάντ Μιντχάτ Αμπάς Γιεγκέν, δισεγγονού της Ζουμπαϊντά ΧανούμΖουμπαϊντά Χανούμ > Αχμάντ Σουκρί Γιεγκέν Πασά > Αμπάς Σουκρί Γιεγκέν Πασά > Αχμάντ Μιντάτ Αμπάς Γιεγκέν Μπέη > Αντλεγιά > Μαντιχά. Ή Ζουμπαϊντά Χανούμ > Ιμπραχίμ Γιεγκέν Πασά > Αζιζά Χανούμ > Αχμάντ Μιντάτ Αμπάς Γιεγκέν Μπέη κλπ. Ή Ιμπραχίμ Γιεγκέν Πασά > Χαλίλ Καμίλ Γιεγκέν Πασά > Μαντιχά Χανούμ > Αντλεγιά κλπ, αδελφής του Μεχμέτ Αλή Πασά, γενάρχη της δυναστείας. Ο πρίγκιπας Αμπάς Χιλμί και η σύζυγός του Μεντιχά είναι συνεπώς γενεαλογικά συγγενείς. Το ζευγάρι έχει μια κόρη, τη Σαμπιχά Φατμά (γενν. 1974), και έναν γιο, τον Νταούντ Αμπντέλ Μονεΐμ (γενν. 1979). Από το 2005, η μοναδική αδελφή του πρίγκιπα Αμπάς Χιλμί, η Ικμπάλ (γενν. 1944) ζούσε στην Κωνσταντινούπολη με τη μητέρα τους Νεσλισ'α (1921-2012) και τον σύζυγό της, που παντρεύτηκε το 2000.

 Παραπομπές 

 Περαιτέρω ανάγνωση 


 Εξωτερικοί σύνδεσμοι 
 Αιγυπτιακή γενεαλογία του πρίγκιπα Αμπάς Χίλμι στο Ancestry.com
 Οθωμανική γενεαλογία του πρίγκιπα Αμπάς Χίλμι στο Ancestry.com
 Ιστοσελίδα της Ένωσης Φίλων του Μουσείου του Μανιαλικού Παλάτι

Κατηγορία:Δυναστεία του Μεχμέτ Αλή